PATVIRTINTA Mokyklos direktoriaus 2017 m. rugpjūčio 28 d. įsakymu Nr. V -85

**ALKSNIUPIŲ PAGRINDINĖS MOKYKLOS**

**MOKINIŲ TĖVŲ (GLOBĖJŲ/RŪPINTOJŲ) INFORMAVIMO IR KOMUNIKAVIMO TVARKOS APRAŠAS**

**I. BENDROSIOS NUOSTATOS**

1. Tėvų (globėjų/rūpintojų) informavimo ir komunikavimo tvarka (toliau vadinama — Tvarka) reglamentuoja Radviliškio rajono Alksniupių pagrindinės mokyklos mokinių ir mokinių tėvų (globėjų/rūpintojų) informavimo ir komunikavimo tikslą, uždavinius, bendrus reikalavimus ir organizavimą.
2. Tvarka parengta vadovaujantis Lietuvos Respublikos Švietimo įstatymo nuostatomis, mokyklos darbo tvarkos taisyklėmis bei mokyklos nuostatais.

**II. TIKSLAS**

3. Sistemingai plėtoti mokyklos ir mokinių tėvų (globėjų/rūpintojų) bendravimą ir bendradarbiavimą, teikiant informaciją apie ugdymo proceso organizavimą mokykloje, vaikų ugdymo(si) poreikius, pasiekimus, pažangą, mokyklos lankymą ir elgesį, iškylančias problemas, organizuojant pedagoginį ir psichologinį tėvų švietimą.

**III. UŽDAVINIAI**

4. Mokinių tėvų (globėjų/rūpintojų) informavimo uždavinys — teikti žinias apie mokykloje vykdomas ikimokyklinio, priešmokyklinio, pradinio ir pagrindinio ugdymo bei neformaliojo ugdymo programas, vaikų ir mokinių ugdymo(-si) rezultatus, lankomumą, elgesį, mokyklos veiklą ir veiklos rezultatus.

5. Mokinių tėvų (globėjų/rūpintojų) švietimo uždavinys — teikti pedagoginių ir psichologinių žinių, ugdant įvairaus amžiaus tarpsnio vaikus, skatinti tėvus aktyviai dalyvauti mokyklos gyvenime, savanoriauti, siekti bendrų tikslų esant probleminėms situacijoms.

**IV. INFORMACIJOS, TEIKIAMOS MOKINIŲ TĖVAMS (GLOBĖJAMS/RŪPINTOJAMS), POBŪDIS**

6. Mokyklos mokinių tėvams teikiama informacija susijusi su:

6.1. Lietuvos respublikos Vyriausybės, Švietimo ir mokslo ministerijos, savivaldybės  vykdoma švietimo politika;

6.2. mokyklos nuostatais, mokyklos strateginiu veiklos planu, mokyklos veiklos kokybės įsivertinimo išvadomis;

6.3. mokyklos ugdymo planu, mokymo turiniu, vertinimo sistema;

6.4. pradinio ir pagrindinio ugdymo pasiekimų patikrinimo organizavimo ir vykdymo tvarka;

6.5. mokyklos menine, sportine veikla;

6.6. vaiko mokymu(si), lankomumu;

6.7. vaiko elgesio klausimais;

6.8. švietimo naujovėmis, ugdymo tendencijomis;

6.9. priimtais nutarimais (padėkos, papeikimai, įspėjimai, ir pan.), kurie susiję su vaiku.

**V. INFORMACIJOS TEIKIMO MOKINIŲ TĖVAMS (GLOBĖJAMS/RŪPINTOJAMS) ORGANIZAVIMAS**

7. **Mokykla:**

7.1. sudaro mokinio ir mokyklos mokymo sutartį, kurioje pateikiama informacija apie mokymosi programą, jos baigimo formas, šalių įsipareigojimus, sutarties nutraukimo tvarką; 7.2. organizuoja bendrus tėvų susirinkimus;

7.3. pateikia informaciją, susijusią su ugdymo proceso organizavimu, bendruomenės renginiais, vykdomais projektais mokyklos internetiniame tinklalapyje ([www.alksniupiai.radviliskis.lm.lt/](http://www.alksniupiai.radviliskis.lm.lt/)), informaciją susijusią su ugdymo(si) pasiekimais elektroniniame dienyne Mano dienynas;

7.4. užtikrina, kad tėvai ir mokykla keistųsi abipusiai reikalinga informacija, tėvai (rūpintojai/globėjai) galėtų išsakyti savo lūkesčius ir pasiūlymus mokyklos veiklai tobulinti;

7.5. skatina (ir konsultuoja) mokinių tėvus (globėjus/rūpintojus) sukurti namuose tinkamą mokymuisi aplinką, motyvuoti vaikus ir kelti pagrįstus mokymosi lūkesčius, padėti mokytis, palaikyti ir stiprinti dvasinius ryšius su vaiku.

8. **Klasių vadovai:**

8.1. organizuoja klasių tėvų susirinkimus (po kiekvieno trimestro, pusmečio, bet ne rečiau kaip tris kartus per metus);

8.2. likus mėnesiui iki trimestro pabaigos, informuoja auklėtinių tėvus apie signalinius trimestro įvertinimus;

8.3. pasibaigus trimestrui, pusmečiui, tėvams neturintiems galimybės pasižiūrėti elektroninio dienyno ir raštu pareiškusiems pageidavimą, išspausdina mokinio pažangumo rezultatus, pateikia informaciją apie lankomumo rezultatus;

8.4. 10 klasės mokinių tėvus informuoja apie pagrindinio ugdymo pasiekimų patikrinimo organizavimą ir vykdymą;

8.5. informuoja auklėtinių tėvus apie nacionalinio mokinių pasiekimų patikrinimo rezultatais;

8.6. pasibaigus pusmečiui per 5 dienas individualiai supažindina tėvus su Mokytojų tarybos nutarimu, jei yra priimtų sprendimų dėl jų vaiko mokymosi, lankomumo, elgesio;

8.7. informuoja auklėtinių tėvus apie mokiniui skirtą padėką ar nuobaudą;

8.8. raštu informuoja auklėtinių tėvus apie renginius, susirinkimus ar kitą veiklą, kurioje jie  turėtų dalyvauti, ne vėliau kaip prieš 7 kalendorines dienas.

8.9. mobiliuoju ryšiu (žinute) informuoja mokinių tėvus apie jų vaiko nedalyvavimą pamokose;

8.10. tėvų ir klasės vadovo susitarimu įvairią informaciją teikia naudodamasis kontaktiniu tėvų elektroniniu paštu, mobiliuoju telefonu ( nenumatytais ir itin skubiais atvejais).

9. **Mokytojai:**

9.1. informuoja tėvus apie mokomojo dalyko turinį, vertinimo būdus klasių tėvų susirinkimuose;

9.2. informuoja tėvus apie vaiko mokymo(-si) pasiekimus pildydami elektroninį dienyną;

9.3. pagal poreikį, informuoja apie vaiko individualią pažangą ir pasiekimus, mokymosi spragas ir reikiamą pagalbą.

10. **Pagalbos mokiniui specialistai:**

10.1. tėvus (globėjus/rūpintojus) individualiai informuoja apie iškilusias vaikui problemas, pagalbos, konsultacijų, stebėsenos poreikį ir organizavimą.

10.2. informuoja tėvus (globėjus/rūpintojus) individualiai pagal poreikį dėl mokinių įvertinimo siekiant pritaikyti ugdymo turinį;

10.3. esant reikalui individualiai informuoja tėvus (globėjus/rūpintojus) apie veiklos su pritaikyto ugdymo turinio mokinių eigą, teigiamus (neigiamus) pokyčius.

### ****VI. TĖVŲ (GLOBĖJŲ, RŪPINTOJŲ) – MOKYKLOS BENDRADARBIAVIMO FORMOS****

11. Mokykla ir tėvai (globėjai/rūpintojai) renkasi sau priimtinas bendravimo, komunikavimo formas:

11.1. mokyklos, klasės susirinkimus;

11.2. individualius pokalbius, konsultacijas;

11.3. susirašinėjimus elektroniniu paštu;

11.4. dalyvavimą renginiuose, paskaitose, konferencijose, bendrose išvykose;

11.5. pokalbius telefonu;

11.6. informaciniais raštais, lankstinukais, anketomis.

**VII. TVARKOS ĮGYVENDINIMO PRIEŽIŪRA IR PAKEITIMO GALIMYBĖS**

12. Alksniupių pagrindinės mokyklos mokinių tėvų (globėjų/rūpintojų) informavimo ir komunikavimo tvarkos įgyvendinimo priežiūrą vykdo mokyklos direktorius, pavaduotoja ugdymui pagal kuruojamąsias sritis.

13. Alksniupių pagrindinės mokyklos mokinių tėvų (globėjų/rūpintojų) informavimo ir komunikavimo tvarka arba jos punktai gali būti keičiami mokytojų tarybos nutarimu, Alksniupių pagrindinėsmokyklos direktoriaus įsakymu.

**VIII. BAIGIAMOSIOS NUOSTATOS**

**14.** Siekiant užtikrinti efektyvų mokyklos ir mokinių tėvų (globėjų/rūpintojų) informavimą ir švietimą, mokinių tėvai (globėjai/rūpintojai) turi nuolat domėtis vaiko ugdymo(-si) rezultatais ir bendradarbiauti su mokyklos administracija, mokytojais, klasių vadovais, kitais specialistais, koreguojant ir kontroliuojant vaiko ugdymąsi ir elgesį.

15. Pageidavimus, pasiūlymus dėl mokinių tėvų (globėjų/rūpintojų) informavimo ar švietimo mokinių tėvai (globėjai/rūpintojai) žodžiu ar raštu gali pareikšti mokyklos direktoriui, direktoriaus pavaduotojai ugdymui, klasių vadovams, aptarti Mokyklos taryboje.